
Arvamuse andmine maaüksuse

riigi omandisse jätmiseks

(Päikese tn 18)

1. Asjaolud  ja  menetluse  käik

Maa-amet esitas Narva Linnavalitsusele 18.06.2019.a. kirjaga nr 6-7/19/10275 (dokumendiregistris nr 1-12.3/6791) teate Narva linna haldusterritooriumil asuva maaüksuse maa riigi omandisse jätmise menetluse alustamisest, vastavalt lisatud asendiplaanile (piiriettepanek AT1504070025).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike 1 punkti 8 alusel maareservina.

Maaüksusele on määratud koha-aadress Päikese tn 18 Narva Linnavalitsuse 03.06.2015 korraldusega nr 587-k. 
05.07.2019 krundi ülevaatuse käigus tuvastati maaüksusel kaks aluspinnasega kohtkindlalt  ühendamata kasvuhooned.  Ehitised on kasutusel, püstitatud õigusliku aluseta, praegune valdaja on  Pikse tn 17 (51104:002:0003) maaüksuse omanik. 

Päikese tn 18 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Päikese tn 18 (piiriettepanek AT1504070025, ligikaudne pindala 600 m2) maaüksuse riigi omandisse jätmisega;

3.2. Määrata  Päikese tn 18 maaüksusele sihtotstarbeks sihtotstarbeta maa (012; S).

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

